GiliGold/VAD_KnessetCorpus huggingface dataset:
חיים אורון: זה מה שמעניין אותי.
חיים אורון: לא מעניין אותי ב-18-20 אלף שקלים בחודש, שאותו אדם ישלם כמה שהוא רוצה.
יאיר זילברשטיין: אף אחד לא אמר את זה בדיון הזה.
משה גפני: אתה רוצה לשכנע אותנו בכך שאתה צודק?
משה גפני: אתה צודק כי הכסף אצלך.
משה גפני: אז מה הדיון בכלל?
משה גפני: הרי אתם מחליטים.
משה גפני: כפי שאמר ג'ומס, אנחנו לא רגועים.
משה גפני: גם אני לא רגוע.
משה גפני: אני לא מכיר את העניין ואני לא יודע.
משה גפני: אני גם לא הולך להיכנס לתמחור ואני לא יודע מה עלות רופא בלילה.
משה גפני: אין לי שום מושג.
משה גפני: אני לא הולך ללמוד את זה עכשיו.
משה גפני: יש לי עוד כמה דברים ללמוד, מה שאתם כן חייבים להביא לוועדה ואתם לא מביאים.
משה גפני: זה אני לא בטוח שאתם חייבים להביא לוועדה.
משה גפני: למשה שלם נפלט המשפט המעניין, שזה בסדר.
משה גפני: אני לא יודע אם שמת לב למה שאמרת אבל אמרת.
משה גפני: אמרת שהרמה לא יורדת, הכל בסדר והכל נשאר ורק במקום 10,000 קשישים יהיו 11 אלף קשישים.
יאיר זילברשטיין: לא, זה לא נכון.
יאיר זילברשטיין: הרב גפני, זה לא נכון.
משה גפני: אני אמרתי שזה נכון?
יאיר זילברשטיין: עובדתית אני רוצה לתקן.
יאיר זילברשטיין: זה לא נכון.
יאיר זילברשטיין: כל שנה יש גידול דמוגרפי שניתן כסף נוסף לקודים.
משה שלם: התכוונתי לומר שאנחנו לא חוסכים על גב הציבור.
משה שלם: זאת הייתה המטרה.
משה גפני: את זה אני רוצה לבדוק.
משה שלם: לא לוקחים כסף הביתה.
משה גפני: את זה.
משה גפני: את הנקודה הזאת.
משה גפני: לא את התמחור.
משה גפני: את זה צריך לבדוק.
משה גפני: לפי דעתי היו כאן הבדלים די משמעותיים בין עמדתו של סגן השר לבין עמדת המשרד, גם משרד האוצר וגם משרד הבריאות.
משה גפני: היו הבדלים ואני מקבל את מה שהוא אמר.
משה גפני: הוא אמר שנמתין ונראה אם באמת עכשיו אנחנו מדברים על תהליך של שבוע-שבועיים עד שהעניין הזה ייפתר.
משה גפני: אם זה ייפתר, בסדר, ועדיף שלא נתערב.
משה גפני: אני מציע לחברים – ושיאמרו אם זה טוב או לא טוב – שאנחנו נמתין שבועיים לראות כפי שאמר סגן השר האם באמת הבעיה נפתרה.
משה גפני: אם הבעיה נפתרת, בסדר.
משה גפני: אם בתוך שבועיים אנחנו לא רואים שהבעיה נפתרת, אני מבקש להקים צוות מהוועדה שיורכב משני החברים שהציעו את ההצעה לסדר, עם רכז הקואליציה ורכז האופוזיציה בוועדה יחד עם סגן השר.
משה גפני: לא ישבו על התמחור אלא ישבו על הנקודה הזאת, האם באמת המחיר לא פגע בציבור שזקוק לעניין הזה ולציבור הזה אין כאן מי שיביא אותו לידי ביטוי מכיוון שגם לבתי האבות אתם תמיד יכולים לומר שיש להם את האינטרס המסחרי, וזה נכון וזה לגיטימי והכל בסדר.
משה גפני: אני לא רוצה שאנחנו ניכנס לתוך העניין.
משה גפני: אני גם לא רוצה לעשות מזה ועדת משנה חסויה.
משה גפני: אני רוצה איזשהו צוות.
משה גפני: אם בתוך שבועיים הבעיה נפתרת, הבעיה נפתרת.
משה גפני: אם הבעיה לא נפתרת, אני מציע שאנחנו נעשה את הדבר הזה.
משה גפני: אם יהיה מישהו מחברי הוועדה שירצה גם להיות בצוות הזה יחד עם סגן השר ואתכם, זה בסדר.
משה גפני: אתכם, הכוונה משרדי הממשלה כי אתם רוצים למנוע את הצגת התמחור בפני בתי האבות.
משה גפני: אני מבין שזאת הבעיה מכיוון שאתם נמצאים בדיונים משפטיים.
משה גפני: אם החברים מסכימים לזה, אני מציע שכך נסכם את הדיון.
משה גפני: אם למישהו יש השגה על זה, בבקשה.
יאיר זילברשטיין: יש לי הצעה.
משה גפני: אתה לקחת ברצינות את העצה שלי שתהיה יועץ לוועדה.
יאיר זילברשטיין: כבר התחלתי.
יאיר זילברשטיין: אני מציע שאולי גורמי המקצוע ב יציגו לוועדה את הנושא הזה של האיכות.
חיים אורון: זה מה שהוא אמר.
יאיר זילברשטיין: עוד לפני הצוות.
יאיר זילברשטיין: אם תרצו, אפשר לקיים עוד דיון.
משה גפני: אני לא הולך לקיים עכשיו עוד דיון בגלל שבדיון הבא יהיו כאן ניצוצות.
משה גפני: עזוב את העניין.
משה גפני: אל תציע.
משה גפני: לפני שאתה מתקבל לעבודה כיועץ בוועדה, אני צריך לדבר אתך משהו בארבע עיניים ולומר לך מה להציע ומה לא להציע.
משה גפני: אל תציע את זה.
משה גפני: אנחנו מקווים שלא נתערב.
משה גפני: אנחנו לא רוצים, ואתם צדקתם בעניין הזה.
משה גפני: תפקידה של ועדת הכספים הוא לא להתערב בעניין של התמחור כי אחרת יש כאן תור מכאן ועד להודעה חדשה.
משה גפני: התפקיד שלנו הוא לפקח עליכם האם באמת בבעיה המרכזית הציבורית לא נפגע העניין.
משה גפני: לנו יש הרגשה שבמדינה הכל הולך ומופרט ועמדתו של משרד האוצר בעניין הזה היא לצנינים בעינינו.
משה גפני: אתם הפרטתם את שירותי הבריאות לתלמיד, וראינו את התוצאה.
משה גפני: אני יכול להביא סדרה של דברים של הפרטות שעשיתם והתוצאה הייתה פגיעה בציבור.
משה גפני: אנחנו חושדים בכם.
משה גפני: חושדים.
משה גפני: אנחנו חושדים שאתם גם את השירות הזה הפרטתם על חשבון הציבור שנזקק לעניין הזה.
משה גפני: משה שלם, יתכן שאנחנו טועים, ואני אודה בזה בפה מלא אם נראה שבאמת אנחנו טועים ואתם צודקים.
משה גפני: אם זה יהיה כך, אנחנו נודה בזה.
משה גפני: להפך, אני חבר בקואליציה ואני אשמח לומר שבתקופת הקואליציה שאני נמצא בה, אין לי הרבה הישגים, אז לפחות את זה אני אוכל להגיד.
משה גפני: אני הרי מעוניין בכך שתהיו צודקים אבל אני לא בטוח בזה, כי אולי אתם לא צודקים?
משה גפני: לכן אנחנו נמתין את השבועיים.
משה גפני: אני לא אעשה אחרת מסגן שר הבריאות, כפי שאתם מבינים לבד.
משה גפני: הוא אמר שהוא מקווה שהבעיה תיפתר ולכן אנחנו נמתין את השבועיים האלה כדי לראות שהבעיה נפתרת.
משה גפני: כעבור שבועיים, אם הבעיה לא נפתרת, יתכנס הצוות יחד אתכם ושם תצטרכו להציג את הדברים המרכזיים עליהם אנחנו מדברים.
משה גפני: לא יהיה גם את החשד.
משה גפני: זאת גם לא ועדה חסויה אלא זה יהיה צוות שכל מי מחברי הוועדה – רק חברי כנסת ורק משרדי הממשלה – ישב בו.
משה גפני: אני מקווה שנגיע לפתרון.
משה גפני: אני לא רוצה שבעזרת השם בעוד הרבה מאוד שנים כשאתם תגיעו לבית אבות, אני לא רוצה שתאשימו אותי שהייתי יושב ראש הוועדה ולא טיפלתי בעניין של בית האבות כפי שצריך.
זבולון אורלב: האמת היא שדעתי לא כל כך נוחה מההצעה שלך, אבל אני מוכן לבטל את דעתי מפני דעתך ובלבד שלצוות הזה יצורף ראש הבקרה התקציבית במרכז המחקר של הכנסת.
זבולון אורלב: אני רוצה שיהיה איש מקצוע מטעם הכנסת, שהנאמנות שלו היא כלפינו והוא יסייע לחברי הכנסת בבדיקת כל הנתונים וכל מה שצריך מבחינה תקציבית.
יאיר זילברשטיין: אם אני מבין את הצעת היושב ראש, לא הולכים לדבר על התעריף אלא לדבר על האיכות של השירות שניתן.
זבולון אורלב: לא הבנת אותו.
זבולון אורלב: אם הבנתי נכון, רוצים לבדוק שבתעריף שקבעתם אפשר לקיים את השירות.
משה גפני: לא נפגע השירות ולא נפגעים האנשים.
משה גפני: לגבי מרכז המחקר עוד נדבר.
משה גפני: אפשר לבקש ממרכז המחקר – אתה חוזר על זה כל הזמן – אבל מרכז ה מחקר, תפקידו לא לשבת בצוות כזה.
זבולון אורלב: תפקידו לסייע לנו.
משה גפני: זבולון, אמרתי, אתה יכול לשבת בצוות הזה.
משה גפני: לא קבעתי כזה ראה וקדש.
משה גפני: לגבי מרכז המחקר, נראה.
משה גפני: מרכז המחקר זה אנחנו.
משה גפני: נראה מה אנחנו עושים עם זה.
משה גפני: רבותיי, אני מודה לכם על הדיון.
משה גפני: אני עושה הפסקה של חמש דקות ואחרי כן אנחנו ממשיכים בסדר היום, מעקב על הנגישות וחבר הכנסת אילן גילאון מחכה כאן בסבלנות.
משה גפני: צו תעריף המכס והפטורים ומס קניה על טובין (תיקון מס' 8), התשע"א-2010 (מדיות אופטיות)
קובי בוזו: בצו תעריף המכס לשנת 2008 היה קיים מכס רק על דיסקים למוזיקה והטלנו לבקשת משרד התעשייה מכס גם על דיסקים עם תמונה ועם סרטים.
קובי בוזו: זה התחיל להיות יותר פופולארי, ממוזיקה, לקבצים של סרטים ותמונות.
קובי בוזו: בארץ מייצרים כשלושה מפעלים, ולפחות שניים מייצרים בארץ, וביקשו שנטיל מכס של 5 אחוזים.
קובי בוזו: באנו לוועדת הכספים ואישרנו את הצו אבל ראינו שבטעות עשינו את זה כהוראת שעה עד סוף שנת 2010 והמכס בוטל.
קובי בוזו: עכשיו הטלנו שוב את המכס ואנחנו מבקשים את אישור הוועדה.
משה גפני: ה צ ב ע ה צו תעריף המכס והפטורים ומס קניה על טובין (תיקון מס' 8), התשע"א-2010 (מדיות אופטיות) אושר פה אחד הצו אושר.
גאלב מג'אדלה: היום אנחנו מגיעים לסעיף הדגים?
משה גפני: אני רואה שבלי הדגים, זה משעמם.
גאלב מג'אדלה: אני אגיד לך למה.
גאלב מג'אדלה: אני אוכל דגים שלוש פעמים בשבוע.
גאלב מג'אדלה: זה הדבר הכי בריא.
גאלב מג'אדלה: אני אוכל דג ישר מהים של חוף שדות ים.
זבולון אורלב: אם אתה אוכל נסיכת הנילוס, אתה אוכל יותר בשר.
זבולון אורלב: צו תעריף המכס והפטורים ומס קניה על טובין (תיקון מס' 11), התשע"א-2010 (אבקת חלב)
שירלי אביבי: תיקון מספר 11.
שירלי אביבי: הצו הזה מתקן צו שפורסם ב-2 במאי 2010 אשר בטעות לא הוגבל בזמן למרות שמהותו הייתה לאפשר יבוא אבקת חלב באופן זמני.
שירלי אביבי: לכן הצו הזה, עשינו אותו מחדש, כדי לפתור את הבעיה.
זבולון אורלב: לא הבנתי מה הבעיה.
שירלי אביבי: עשינו צו שהיה אמור להיות הוראת שעה שמפחיתה את המכס על אבקת חלב במסגרת מכסה, במקום 85 אחוזים לפטור.
שירלי אביבי: היא הייתה אמורה להיות הוראת שעה.
שירלי אביבי: בטעות לא עשינו את זה הוראת שעה ולכן הצו הזה היה קבוע.
שירלי אביבי: אנחנו מתקנים את הטעות.
זבולון אורלב: עכשיו אתם רוצים להטיל מכס על יבוא אבקת חלב?
זבולון אורלב: מי משתמש באבקת החלב?
שירלי אביבי: המסגרת של המכסה הזאת היא התחייבות שלנו במסגרת ארגון הסחר העולמי של יבוא של 1,200 טון ב-85 אחוזים מכס שזה מכס מופחת מלכתחילה מהמכס הקיים היום על אבקת חלב.
זבולון אורלב: למה בזמנו נתתם פטור ועכשיו אתם רוצים להעלות את המכס?
שירלי אביבי: בזמנו נתנו פטור כי היה מחסור באבקת חלב, מחסור שהסתמן בשנת 2010.
שירלי אביבי: לכן הגדרנו את המכסה הזאת ובגלל שהיה מחסור, במקום 85 אחוזים, הפחתנו אותו לחלוטין לפטור.
שירלי אביבי: מכיוון שהמכסה הזאת היא מכסה שאנחנו מחויבים לה במסגרת ארגון הסחר העולמי, ל-1,200 טון ב-85 אחוזים מכס, אנחנו רוצים שזה יישאר בצו תעריף המכס.
שירלי אביבי: לפני כמה שבועות פנו אלינו לגבי מחסור עתידי של אבקת חלב לשנת 2011 ובימים אלו ממש אנחנו עומדים לפתור את המחסור הזה במסגרת צו תעריף המכס וגם במסגרת מכסות.
זבולון אורלב: הצלחת לבלבל אותי.
צביקה כהן: ב-2010 היה מחסור בחלב.
זבולון אורלב: עם החזיר כבר גמרנו?
משה גפני: אני רוצה שתדע שמר כהן עושה הרבה דברים טובים.
משה גפני: קורה בשוליים שהוא שוגה אבל הוא עושה דברים טובים.
משה גפני: לא כל דבר שהוא מביא צריך להתנגד לו.
גאלב מג'אדלה: מתי יתקיים דיון גם על הדברים הטובים שהוא עושה?
צביקה כהן: ב-2010 היה מחסור בחלב בכלל בישראל.
צביקה כהן: היה קיץ מאוד חם והפרות נתנו פחות חלב.
צביקה כהן: על מנת למנוע את המחסור הזה, אפשרנו לייבא אבקת חלב ללא מכס.
צביקה כהן: בטעות זאת לא הייתה הוראת שעה אלא איזשהו צו ארוך טווח ועכשיו מתקנים אותו.
צביקה כהן: אנחנו באופן כללי מייצרים מספיק חלב לצורכי האוכלוסייה ויש המון רפתות בארץ.
צביקה כהן: בנושא החלב אנחנו בדרך כלל מסודרים.
זבולון אורלב: אתה יודע מה היה המחיר של אבקת החלב המיובאת שלא היה עליה מכס לעומת אבקת החלב המיוצרת כאן בארץ?
זבולון אורלב: מטרת שאלתי היא לדעת האם המשפחות שנזקקות לאבקת חלב – ואלה בדרך כלל הזוגות הצעירים – עכשיו, בעקבות מה שנחליט כאן, ישלמו.
שירלי אביבי: זאת אבקת חלב לתעשייה.
צביקה כהן: ב-2010 המחיר לחלב מיובא היה גבוה יותר מהמחיר המקומי.
צביקה כהן: אתה לא מדבר לא על אבקת חלב לתינוקות.
קריאה: אבקת חלב כחומר גלם לייצור מעדנים.
צביקה כהן: אנחנו מדברים על חומר גלם.
שירלי אביבי: אבקת חלב לתעשייה.
צביקה כהן: אבקת חלב למטרנה פטורה ממכס.
זבולון אורלב: אבקת חלב לתינוקות פטורה.
צביקה כהן: כן.
זבולון אורלב: כאן מדובר באבקת חלב שהיא לצרכים תעשייתיים.
שירלי אביבי: שטראוס ותנובה מייבאים אבקת חלב.
זבולון אורלב: יש לזה השלכה על המוצר.
זבולון אורלב: כלומר, מחר מעדן של שטראוס או של תנובה, אם מעלים את המכס על האבקה, המחיר יעלה.
זבולון אורלב: מי משתמש בזה?
זבולון אורלב: שוב, אלה מוצרים שהאוכלוסייה משתמשת בהם.
משה גפני: מר כהן, זה יעלה את המחיר?
צביקה כהן: לא.
צביקה כהן: אני אומר שוב שב-2010 נפתח היבוא כי היה מחסור והמחיר העולמי היה גבוה מהמחיר המקומי.
זבולון אורלב: לכן אני שואל אותך שאלה ישירה.
זבולון אורלב: האם מה שעכשיו אנחנו נאשר יביא להתייקרות של מוצרי החלב.
צביקה כהן: חד וחלק, לא.
חיים אורון: לא רק זה אלא אבקת החלב היא הבאפר של תכנון החלב.
משה גפני: ה צ ב ע ה צו תעריף המכס והפטורים ומס קניה על טובין (תיקון מס' 11), התשע"א-2010 (אבקת חלב) – אושר פה אחד הצו אושר.
משה גפני: השאלות מצוינות וזה בסדר גמור, אבל אנחנו צריכים לדעת שיש דברים שהממשלה מביאה שהם דברים סבירים שצריך לאשר לה את זה.
זבולון אורלב: אם זה היה מביא להתייקרות, אני לא הייתי מרים את היד בעד.
זבולון אורלב: ברגע שנאמר שאין התייקרויות, הצבעתי בעד.
משה גפני: צו תעריף המכס והפטורים ומס קניה על טובין (תיקון מס' 13), התשע"א-2010 (שיני שום)
זבולון אורלב: למה אתה מדלג?
משה גפני: אני לא מדלג על כלום.
שגית אפיק: כי ביניהם יש צווי הפחתה שלא באים לוועדה.
זבולון אורלב: אולי פעם נשנה את החוק והפחתה גם היא תבוא לכאן?
משה גפני: זה מה שהיועצת המשפטית טוענת כל הזמן אבל אני עצלן.
גאלב מג'אדלה: למה אנחנו לא שותפים להפחתה?
משה גפני: זה מה שהיא טוענת.
גאלב מג'אדלה: אנחנו רוצים להיות שותפים להפחתה.
משה גפני: הנה, הם באים אלי בטענות.
משה גפני: גם את.
זבולון אורלב: זה נאום שלם במליאה, על חלוקת עבודה לא צודקת.
משה גפני: חבר הכנסת אורלב וחבר הכנסת מג'אדלה, יש תמונת מצב בצווים הללו.
משה גפני: העובדה היא שכאשר יש הפחתה , זה לא מגיע אלינו.
משה גפני: כאשר יש העלאה, ברוב המקרים אבל לא בכל המקרים, שישים ימים, זה תקף בלעדינו.
משה גפני: אנחנו רק צריכים לאשר את זה בתוך שישים הימים, שאם לא כן, הצו יפקע.
משה גפני: זאת אומרת, אנחנו מהווים כאן גלגל חמישי בעניין הזה.
משה גפני: הרי אי אפשר להתעלם גם מההיגיון שעמד מאחורי העניין הזה.
משה גפני: שנת 1949, אנשים היה להם שכל ולא כל היום הסתכלו בטלוויזיה כמו היום אלא אז היו אנשים רציניים.
זבולון אורלב: איך אתה יודע שיש טלוויזיה?
משה גפני: כל פעם מראיינים אותי שם ואומרים שזאת טלוויזיה.
משה גפני: ההיגיון שעמד מאחורי העניין הזה אומר שאם יש הפחתה, אין צורך בפיקוח של הכנסת.
משה גפני: אם מדובר בהעלאה, אז צריך את האישור של הכנסת מכיוון שזה הולך לגרום נזק לאזרחים וצריך גם את הפיקוח הציבורי.
משה גפני: זה ההיגיון שככל הנראה עומד מאחורי העניין.
זבולון אורלב: מתברר שבגלל כמה הפחתות מעלים מכס.
משה גפני: מה שהתברר בתקופה האחרונה, התבררו לנו כמה דברים.
משה גפני: יש כאן מדיניות שגויה הרבה פעמים בעניין הזה.
משה גפני: התברר שהצו שעולה, עד שהוא מגיע לכאן, בינתיים המחירים עלו מכיוון שכבר היה צו בתוקף והפחיתו וכתוצאה מההפחתה הזאת, שעליה החליטה הממשלה – רשות המסים או משרד החקלאות – מתברר שבעקבות ההפחתה הזאת מעלים דברים אחרים ומביאים אלינו לאישור לא את ההפחתה אלא את ההעלאה.
משה גפני: מה שקרה בשבוע שעבר זה שהתברר בכלל דבר חמור, כי אלה לא רק העלאות מחירים אלא גם נכנס דבר אידיאולוגי נוסף להעלאת המחירים.
משה גפני: התברר שהפחיתו במה שיש רבים או חלק מחברי הוועדה שסבורים שהיה אסור להפחית והעלו את מה שלדעת חלק מחברי הוועדה היה אסור להעלות.
חיים אורון: מתי נצביע על זה?
חיים אורון: על מה שאסור להעלות.
משה גפני: ביום רביעי.
משה גפני: אין לנו כלי כדי לאלץ את הממשלה להיכנס להגיון נורמאלי ושתגלה גם רגישות כלפי ציבורים שונים בישראל אלא אם כן צו היטלי הסחר יאושר או לא יאושר.
משה גפני: אין לנו כלי אחר.
משה גפני: אנחנו לא יכולים לומר להם שלא יפחיתו או שלא יעלו.
גאלב מג'אדלה: יש לנו סנקציות.
שירלי אביבי: הנושא של הדגים מגיע לכנסת באותו יום.
שגית אפיק: אחרי שהוא מאושר בוועדת הכספים, צו של העלאה.
משה גפני: דיברתי על ההפחתה.
משה גפני: אנחנו מדברים על שיני שום.
שירלי אביבי: בשנת 2007 עשינו הוראת שעה למשך שלוש שנים שבחנה את ענף השום בישראל.
שירלי אביבי: שם העלינו את שיני השום וגם העלינו את ראשי השום במטרה להגן על היצור המקומי של שום בארץ, של ראשי שום, בעקבות יבוא מסיבי של שיני שום מהמזרח הרחוק במחירים מאוד נמוכים.
שירלי אביבי: במהלך שלוש השנים האלה בחנו את הענף כאשר המטרה שלנו הייתה לגרום להתייעלות בענף הזה ולראות איפה הענף יכול להתמקצע ולהתייעל ואיפה אין לו אפשרות להתחרות מול היבוא.
שירלי אביבי: בסוף שנת 2010 בחנו את הענף ובאמת ראינו שבענף של שיני שום, שהם בעצם לוקחים את ראשי השום ומפלחים אותם, התפתחה נישה יפה שמצליחה להתמודד מול היבוא והיא תחרותית.
שירלי אביבי: לעומת זאת בראשי השום המחירים בעולם גם עלו וגם ראינו שיש אפשרות להתחרות במכס יותר נמוך.
שירלי אביבי: בצו הזה אנחנו משאירים על כנו את מה שהיה במשך שלוש השנים לגבי שיני השום ולכן זאת העלאה תיאורטית בלבד.
שירלי אביבי: מה שהיה בשלוש השנים האחרונות מתרחש אבל זה לא יהיה במסגרת הוראת שעה אלא זה יהיה מעכשיו והלאה.
שגית אפיק: זה רק על שיני שום.
שירלי אביבי: רק על שיני שום.
שירלי אביבי: לגבי ראשי שום עשינו צו הפחתה בנפרד והמכס הופחת.
שגית אפיק: זה מתחילת 2010?
שירלי אביבי: מ-2011.
גאלב מג'אדלה: לידיעתך, שום זה הדבר הכי בריא לאכילה.
צביקה כהן: השום המקומי הכי בריא.
גאלב מג'אדלה: כולסטרול, שומנים בדם, לחץ דם.
משה גפני: זה אמור לגבי השום המקומי.
גאלב מג'אדלה: התוצרת המקומית היום יכולה להתחרות עם היבוא?
שירלי אביבי: התוצרת המקומית של ראשי שום?
שירלי אביבי: לאור עליית המחירים בעולם יכולה להתחרות בראשי השום שמגיעים מסין ולכן גם הפחתנו את המכס לרמה שהייתה לפני שלוש שנים.
גאלב מג'אדלה: אני מזהה תנועה גדולה מאוד של יבוא שום.
צביקה כהן: נכון.
שירלי אביבי: לכאן התפתחה כאן נישה יפה.
צביקה כהן: אפילו משרד החקלאות חושב שיש גבול לרמת הגנה אליה צריך להגיע, בניגוד לדברים אחרים.
משה גפני: זאת הגנה על הייצור המקומי.
משה גפני: ה צ ב ע ה צו תעריף המכס והפטורים ומס קניה על טובין (תיקון מס' 13), התשע"א-2010 (שיני שום) – אושר פה אחד הצו אושר.
משה גפני: את יכולה לומר במשפט אחד מה אלה ההפחתות ב-9, 10 ו-12?
משה גפני: זה לא נוגע לוועדה, אבל לפחות תגידו.
זבולון אורלב: לוועדה מותר לדעת.
משה גפני: מתברר שמותר לה לדעת.
שירלי אביבי: ההפחתה בתיקון מספר 9 דנה בקמח.
שירלי אביבי: עד 2011 הייתה הוראת שעה שמתחדשת כל הזמן לעניין יבוא של קמח לארץ.
שירלי אביבי: המכס מלכתחילה הוא 12 אחוזים.
שירלי אביבי: בצו הזה אנחנו מאפשרים יבוא של קמח בפטור לחלוטין.
שירלי אביבי: באריזות שמשקלן עולה על , הוא יהיה פטור ומה שמתחת לכך, יהיה חייב במכס.
משה גפני: מה זה 10?
שירלי אביבי: זאת ההפחתה שעשינו לראשי שום.
משה גפני: מה זה ה-12?
שירלי אביבי: בסעיף הזה תיקנו את צו המסגרת לעניין עדכון סכומי המס באלכוהול, 2207, 2208, הדן במשקאות משכרים.
שירלי אביבי: כל שנה אנחנו מעדכנים את זה בהתאם לעליית המדד.
שירלי אביבי: ב-2207 וב-2208, מה שעשינו כבר ברפורמה במשקאות משכרים, אנחנו רק עדכנו את זה לגבי העדכון השנתי של עליית המדד.
חיים אורון: איפה העדכון שאתם חייבים לנו בוודקה?
שירלי אביבי: לעניין המכס.
חיים אורון: לעניין המכס.
משה גפני: אתה רוצה לפתוח דיון עכשיו?
שירלי אביבי: הוא צודק וזה נמצא אצלכם על השולחן.
שירלי אביבי: אני העברתי לטמיר במייל לפני בערך חודשיים את המכתב ואת ההסכמה.
שירלי אביבי: הגענו להסכמה עם כולם.
שירלי אביבי: זה כבר היה בהסכמה.
שירלי אביבי: הוועדה ביקשה לאשר את זה לפני הכנת הצו.
חיים אורון: לא היה לזה ריח של שום אלא ריח אחר.
שירלי אביבי: אבל הגענו להסכמה יחד עם ישראל ביתנו.
חיים אורון: מה ישראל ביתנו שייכת למכס על וודקה?
שירלי אביבי: יחד עם ה יבואנים והיצרנים.
חיים אורון: את אומרת לי שהגעתם להסכמה עם ישראל ביתנו בקשר לוודקה.
משה גפני: שירלי אביבי, משרד החקלאות, רשות המסים, אני מודה לכם על הצגת הדברים בכישרון רב ואני מודה לכם על כך שאישרנו לכם את הצווים.
משה גפני: אני פותח את ישיבת הוועדה, דיון מהיר בנושא קליטת האימאמים הדרוזים לשירות המדינה של חבר הכנסת מגלי והבה.
משה גפני: אני מבקש לדעת מהממשלה, דובר שעד ה- 1 בינואר העניין יסודר.
משה גפני: סגן השר איוב קרא אני מודה לך שהגעת לוועדה.
משה גפני: אני מבקש אם אפשר לומר איפה עומד הנושא הזה.
משה גפני: לפני כן יציג את הנושא חבר הכנסת מגלי והבה, זו ישיבת מעקב.
מגלי והבה: אגב מטרתה של הישיבה הזאת, אני אומר את זה לפרוטוקול, היו ניסיונות שהישיבה לא תתקיים במתכונת הנוכחית גם על ידי האוצר וגם על ידי אחרים שלא רצו לקיים את הישיבה הזאת.
מגלי והבה: מטרתה של ישיבת המעקב לתת תשובות ברורות.
מגלי והבה: קיבלנו תשובות בעבר, בדיון שהיה ב- 18 באוקטובר כאן בוועדת הכספים הייתה התחייבות שעד סוף דצמבר 2010 יכניסו את כל האימאמים להיות חלק מנציבות שירות המדינה, כעובדי המדינה לכל דבר ועניין.
מגלי והבה: באותה החלטה נאמר שאם האוצר לא יכניס סעיף תקציבי לנושא הזה אנחנו לא נעביר את תקציב המדינה או ננקוט סנקציות נגד הממשלה.
מגלי והבה: בסופו של דבר מצד אחד לא מצאנו שום סעיף תקציבי לנושא, ומצד שני שנת 2010 עברה ועדיין נציגות האימאמים שנמצאת כאן יודעת שהם עדיין לא עובדי מדינה כפי שהתחייבו כאן לפרוטוקול.
מגלי והבה: על כן, מטרתה של הישיבה היום לדעת, לא למרוח את העניין, אני אצטט מה שאתה אמרת אדוני בסיכום הוועדה הקודמת, "האוצר חייב להכניס את האימאמים למסגרת נציבות שירות המדינה כעובדי מדינה כשאר האימאמים האחרים", ואם עד ה- 15 בינואר זה לא יקרה אמרת שאתה תקיים, אני מודה לך שאתה מקיים כעת דיון מעקב, אני אומר לך שעד אתמול היו קשיים, מנכ"ל הוועדה יודע אילו קשיים עמדו בפנינו, יש ניסיון התחמקות, אני לא יודע מיהו נציג האוצר שנמצא כאן.
מגלי והבה: זו הזדמנות להודות להניה מרקוביץ מנהלת האגף בניצבות שירות המדינה, אני יודע שבזכותך הדיון הזה מתקיים.
מגלי והבה: אנחנו חייבים לצאת היום עם תשובה ברורה ולא נהיה חותמת גומי לא לממשלה ולא לאף אחד אחר.
משה גפני: כפי שאמרנו שנקיים דיון מעקב אנחנו מקיימים את דיון המעקב - - -
גאלב מג'אדלה: סליחה אדוני היושב ראש, בטרם דיון המעקב שהוא מאוד חשוב, אם אני הבנתי מדבריו של חבר הכנסת מגלי והבה, זה ביטול החוזה המיוחד של האימאמים והעברתם לנציבות שירות המדינה.
גאלב מג'אדלה: זה נכון?
קריאה: אין להם חוזה מיוחד.
הניה מרקוביץ: לא לא.
מגלי והבה: הם יכנסו כעובדי הנציבות.
גאלב מג'אדלה: אבל הם עובדים על פי חוזה מיוחד.
גאלב מג'אדלה: מה מעמדם היום?
גאלב מג'אדלה: אני כיושב ראש ועדת הפנים בזמנו, יודע שעובדי המסגדים, האימאמים והמואזינים עבדו על פי חוזה מיוחד עלוב.
גאלב מג'אדלה: אני רוצה לדעת מהו מעמדם היום.
הניה מרקוביץ: מנהלת אגף בכיר בנציבות שירות המדינה.
הניה מרקוביץ: אנחנו דנים היום באנשי הדת הדרוזית ואתה שואל לגבי אנשי הדת המוסלמים.
הניה מרקוביץ: אנשי הדת המוסלמית הם מאז ומתמיד עובדי המדינה.
הניה מרקוביץ: חוזה העסקתם שופר, יש לכם חוזה עם תנאי שכר מאוד מאוד טובים, הם עובדי מדינה ואין בעיה איתם.
הניה מרקוביץ: הבעיה שמועלת כאן היא קליטת אנשי הדת הדרוזים - - -
הניה מרקוביץ: כפי שזה נעשה לגבי אנשי הדת המוסלמית.
גאלב מג'אדלה: שאלתי מה מעמדם היום.
הניה מרקוביץ: של מי?
גאלב מג'אדלה: של הדרוזים.
הניה מרקוביץ: הדרוזים הם היום עובדי המועצה הדתית הדרוזית, אתה שאלת לגבי אנשי הדת המוסלמית - - -
משה גפני: הנושא הוא הדרוזים.
גאלב מג'אדלה: השלכתי ממה כשהיו המוסלמים עם חוזה מיוחד.
הניה מרקוביץ: אנחנו מדברים עכשיו על אנשי הדת הדרוזים, לגבי הדת הדרוזים יש החלטה על הממונה על התקציב, אני מתחברת לדיון הקודם, כאן אנחנו לא בהפרטה אלא בקליטה לתוך שירות המדינה.
הניה מרקוביץ: אנחנו קולטים את אנשי הדת הדרוזים בשמחה רבה לתוך שירות המדינה.
הניה מרקוביץ: יש לנו אישור של הממונה על התקציבים לגבי תוספת המשרות.
הניה מרקוביץ: קיוויתי שהדיון של היום ידחה לשבוע הבא כדי שאוכל למסור תאריך סופי.
הניה מרקוביץ: אתמול הייתה הצעת חוק שהייתה צריכה להיות נידונה בוועדת השרים וגם היא נדחתה כי אנחנו כרגע מתכנסים לקראת הדברים האחרונים בחוזה ההעסקה של אנשי הדת הדרוזים.
הניה מרקוביץ: זה לא פשוט.
משה גפני: משהו לא ברור, מתי הייתה הישיבה הקודמת?
הניה מרקוביץ: התאריכים שנמסרו לא יכלו להיות ריאלים אדוני.
הניה מרקוביץ: בלי תקציבים - - -
משה גפני: הדיון היה באוקטובר?
משה גפני: למה הייתם צריכים לקיים את הדיון היום, הייתם יכולים לקיים את הדיון בנובמבר-דצמבר, הרי אמרתם שעד ה-1 בינואר זה יסתיים.
משה גפני: סדרי הגודל ברורים.
הניה מרקוביץ: אי אפשר היה לקלוט לפני האישור התקציבי.
משה גפני: אז למה לא היה אישור תקציבי?
הניה מרקוביץ: כי האישור התקציבי נוצר רק ב- 1 בינואר.
הניה מרקוביץ: יש עדיין בעיות בחוזה ההעסקה ובתנאים שבהם אנחנו צריכים לקלוט.
הניה מרקוביץ: אל תשכח שאנחנו קולטים אנשים ורוצים להגן על זכויותיהם גם בעת הקליטה למדינה.
הניה מרקוביץ: עדיין יש לנו שתי בעיות - - - -
גאלב מג'אדלה: מה מספרם?
הניה מרקוביץ: מספר המשרות הא כ- 45, מספר העובדים הוא יותר כי הם לא יועסקו במשרות מלאות.
הניה מרקוביץ: כל אחד יועסק בשלושת רבעי משרה.
הניה מרקוביץ: אנחנו מדברים סביב ה- 60 עובדים.
הניה מרקוביץ: יש כמה זכויות קטנות שנקבע לדון בהן היום, ולכן ביקשנו - - -
משה גפני: מתי קבעתם את הישיבה של היום?
הניה מרקוביץ: מזמן.
משה גפני: אנחנו מסיימים את הדיון עוד מעט ואתם יכולים לשבת.
הניה מרקוביץ: הישיבה מתקיימת בשעה 13:00.
משה גפני: אתם אנשים יעילים.
משה גפני: סגן השר איוב קרא בבקשה.
איוב קרא: אדוני היושב ראש, חבריי חברי הכנסת, מכובדים.
איוב קרא: נושא האימאמים הדרוזים, בעזרת ה' בשורה התחתונה קליטתם תתחיל ככל הנראה ב- 1 במרץ, אם תהיינה השגות משפטיות זה ידחה אולי עד לאפריל, אבל ב- 99% ב- 1 במרץ האימאמים הדרוזים ילקטו בעזרת ה' ויהיו עובדים לכל עניין ודבר בסקטור הציבורי.
איוב קרא: נציבות שירות המדינה נערכת לכך, הם צריכים לקיים היום ישיבה אחרונה כדי ללבן את כל הנושאים.
איוב קרא: משרד ראש ממשלה תומך ותמך במהלך הזה, הנציבות תומכת בו, האוצר הקצה בתקציב החדש משרות לטובת העניין, וכל הסיפורים שאין סעיף תקציבי - - -
מגלי והבה: סגן השר איוב קרא, אתה אומר שהאוצר הקצה משרות, האוצר לא יכול ולא הקצה משרות, אנחנו מדברים על תקציב שיוכל להעביר כפי שאמרה הניה מרקוביץ.
מגלי והבה: אני רוצה לתקן אותך כדי שירשם בפרוטוקול שלא שמטעים גם אותך.
איוב קרא: תן לי להסביר לך.
איוב קרא: מטעם האוצר יש, נציבות שירות המדינה כבר הקצתה בגיבוי אגף התקציבים את המשרות האלה, יש לזה כיסוי ולא צריך בשביל זה סעיף תקציבי כי הם נכנסים במשרות הכלליות שהנציבות ממונה עליהם, לכן זה לא מופיע בספר התקציבים.
איוב קרא: אם הייתה מחלוקת הקטנה ביותר, מאחר ואני עשר שנים בתוך העניין הזה ובשבילי זה פרויקט, אני הייתי קם וזועק לשמיים.
איוב קרא: אין כרגע, דיברתי עם הנציב אתמול ועם סגן הנציב וגם עם הניה מרקוביץ ויעקב שנמצא כאן, אם הייתה בעיה, הם היו אינטרסנטיים לעמוד כאן עכשיו ולומר יש בעיה.
איוב קרא: יש מחלוקות על קליטה, זו קליטה של אנשים מבחוץ באותו סטאטוס ולכן אין מכרזים כמו שנהוג בנציבות שירות המדינה, קולטים אותם.
משה גפני: עד ה- 1 במרץ זה יוסדר אדוני?
איוב קרא: בעזרת ה'.
איוב קרא: ב- 99% זה יוסדר.
גאלב מג'אדלה: סליחה אדוני היושב ראש, יש לי שאלה אינפורמטיבית אם אנחנו כבר כאן שנשכיל, זה אימאמים או תפקידים נוספים.
איוב קרא: כמו אצל המוסלמים.
איוב קרא: אימאמים ואין לנו עובדים אחרים.
איוב קרא: זה מה שנמצא, משווים אותנו לערבים כעת אחרי 62 שנה.
גאלב מג'אדלה: אצלנו יש מואזין, אימאם ויש מי שמנקה את המסגד.
איוב קרא: אימאמים.
הניה מרקוביץ: אני מבקשת לפרוטוקול לא כולם יהיו אימאמים, יהיו גם תפקידי פיקוח, יהיו תפקידים - - -
גאלב מג'אדלה: לכן הופתעתי ש- 45.
משה גפני: גברתי הנכבדה מסרת לנו אינפורמציה חשובה.
משה גפני: אני חושב שהיה צריך לעשות את זה יותר מהר, טוב מאוחר מלא כלום.
משה גפני: היום בשעה 13:00 אתם יושבים.
משה גפני: הנציג הבכיר של הממשלה כאן בדיון זה סגן השר איוב קרא, הוא אומר שעד ה- 1 במרץ האימאמים נקלטים.
הניה מרקוביץ: אני מקווה.
משה גפני: מקווה, זה אומר מה?
הניה מרקוביץ: מקווה בצורה חיובית.
משה גפני: היה וזה לא יקרה עד ה- 1 במרץ חס וחלילה - -
איוב קרא: אמרתי שעד ה- 1 באפריל.
איוב קרא: אמרתי שעד ה- 1 במרץ ב- 99% וגם אמרתי שלא יאוחר מאפריל.
משה גפני: אני מבקש שעד ה- 1 במרץ, לפני ה- 1 במרץ, להודיע לנו אם זה הסתדר.
משה גפני: אם זה לא הסתדר אנחנו נקיים דיון נוסף, שם הדיון יהיה פחות סימפטי.
משה גפני: תודה רבה הישיבה נעולה.
משה גפני: חבר הכנסת יעקב אדרי ביקש הצעה לסדר.
משה גפני: בבקשה .